पाएं अपने शहर की ताज़ा ख़बरें और फ्री ई-पेपरडाउनलोड करें
नरपतगंज प्रखंड क्षेत्र के खैरा पंचायत के वार्ड संख्या 04 में पूर्व से चल रहे विवाद को लेकर दो पक्षों में हिंसक झड़प होने का मामला प्रकाश में आया है। एक पक्ष को पकड़कर खूंटे से बांधकर पीट-पीटकर जख्मी कर दिया गया। घटना की सूचना मिलते ही पुलिस मौके पर पहुंची। मौके से पुलिस ने एक देसी कट्टा तथा जिंदा कारतूस भी बरामद किया। क्षेत्र में हो रही चर्चा पर गौर करे तो पुलिस द्वारा बरामद कारतूस थ्री फिफ्टिन सरकारी महकमे में इस्तेमाल कि जाने वाले हथियार कि बताई जा रही है। मौके से ही 03 लोगों को पुलिस ने गिरफ्तार किया। दोनों पक्षों की ओर से थाना में केस दर्ज करने के लिए आवेदन दिया है। पहले पक्ष के पंकज कुमार यादव ने गांव के ही पुण्यानंद यादव पर आरोप लगाते हुए कहा कि जब वह ट्रैक्टर लेकर उसके घर के समीप गया तो पुण्यानंद यादव समेत 11 नामजदों ने उसे पकड़ कर अपने घर ले जाकर जबरन खूंटे से बांधकर पीठ-पीठ पर हाथ पैर की हड्डी तोड़ दिया। पिटाई होते देख उसे बचाने कुछ लोग पहुंचे तो उसके साथ भी मारपीट कर जख्मी कर दिया गया। वहीं दूसरे पक्ष के पुन्यानंद यादव ने संतोष यादव समेत 14 नामजदों पर आवेदन देते हुए पूर्व से चल रहे केस की उठाने की धमकी देने की बात कही है। इस संदर्भ में थानाध्यक्ष एम ए हैदरी ने बताया कि दोनों पक्षों के आवेदन पर प्राथमिकी दर्ज की गई है। मामले में तीन लोगों को गिरफ्तार किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn